Grønbogen tunnel

Grønbogen tunnel er en 738 meter lang jernbanetunnel på Dovrebanen i Dovre kommune i Innlandet. Tunnelen ligger nord for Dombås og er en såkalt vendetunnel. Jernbanen er lagt i slyng for å overvinne en stor høydeforskjell og deler av svingen går i dagen. Banen vender tett ved samløpet mellom elvene Jora og Grøna som går i et juv nedenfor. Tunnelen er en del av banestrekningen mellom Dombås og Støren, som åpnet 20. september 1921. Dette var den første vendetunnelen på jernbanen i Norge. Høydeforskjellen mellom Dombås og Dovreplatået er omkring 400 meter. Dette var den første vendetunnelen på jernbane i Norge. 

Tunnelen har en kurveradius på 275 meter, og var et unntak fra Dovrebanens minste kurveradius på 300 meter. Tunnelen ble delvis drevet for hånd, fra nordsiden ble 240 meter maskinboret. Steinmassene ble knust i et pukkverk på stedet.

Referanser

Eksterne lenker 
 jernbane.net: Grønbogen tunnel
 Grønbogen-Dovre, foto hos Digitaltmuseum (Maihaugen/Widerøes flyveselskap)

Jernbanetunneler i Norge
Jernbanestrekninger i Innlandet
Tunneler i Innlandet
Dovrebanen
Tunneler åpnet i 1921
1921 i Norge
Jernbanebyggverk i Dovre